open-index/open-wikipedia-markdown huggingface dataset:
Saud ibn Rašid al-Mu’alla

Šeikki **Saud ibn Rašid al-Mu’alla** () on Umm al-Qaiwainin emiiri ja ja Arabiemiraattien korkeimman neuvoston jäsen vuodesta 2009.

Saud on opiskellut taloustiedettä Libanonissa ja Egyptissä. Hän työskenteli Arabiemiraatttien ulkoministeriössä, nousi Umm al-Qaiwainin kruununprinssiksi 1983 ja isänsä Rašid ibn Ahmad al-Mu’allan kuoleman jälkeen emiiriksi vuonna 2009.

Hän on naimisissa Ras al-Khaiman edellisen hallitsijan Šeikki Saqr bin Mohammed Al Qasimin tyttären kanssa. Heillä on kymmenen poikaa.

## Lähteet
V. L. Cajander

**Victor Leonhard Cajander** (2. tammikuuta 1837 Loviisa – 3. joulukuuta 1891 Porvoo) oli suomalainen rehtori ja päätoimittaja.

Cajanderin vanhemmat olivat merikapteeni Karl Adolf Cajander ja Eva Stina Skog. Hän pääsi ylioppilaaksi 1858 Porvoon kymnaasista ja opiskeli Helsingin yliopistossa luonnontieteitä ja etenkin kasvitiedettä. Cajander teki opintomatkan ulkomaille ja toimi sitten puutarhamestarina yliopiston kasvitieteellisessä puutarhassa.

Cajander oli opettajana Porvoon ala-alkeiskoulussa ja sittemmin reaalikoulussa vuodesta 1871 alkaen ja hän oli myös reaalikoulun rehtorina. Hän oli lisäksi Borgåbladet-lehden päätoimittajana 1872–1886 ja avusti Folkvännen-lehteä.

## Julkaisuja
* *Nyland*. Pennibibliothek för swenska allmogen i Finland / utgifwet af nyländingar 17. Edlund, Helsingfors 1869
* *Om några nyttiga wäxters odling och anwändning*. Pennibibliothek för swenska allmogen i Finland / utgifwet af nyländingar 22. Holm, Helsingfors 1871

## Lähteet
Mavka

**Mavka: metsälaulu** () on maaliskuussa 2023 julkaistu ukrainalainen 3D-animaatioelokuva. Elokuva julkaistiin alkujaan sekä ukrainan- että  englanninkielisenä. Animaatioelokuvan juoni perustuu kirjailija Lesja Ukrajinkan (1871-1913) *Metsälaulu*-näytelmään. 

Jo keväällä 2023 kerrottiin, että elokuvan levitysoikeuksia oli myyty yli 20 eurooppalaiseen maahan, sekä muun muassa Kanadaan ja Yhdysvaltoihin. Venäjälle oikeuksia ei ole myönnetty, mutta siellä on laittomasti esitetty tätä ukrainalaista animaatiota.

## Lähteet

## Aiheesta muualla
* 
* Мавка (kotisivut)  (mavka.ua)
* Mavka (kotisivut)   (mavka.ua)
* Мавка. Лісова пісня (traileri)  (youtube.com)
* Mavka. The Forest Song (traileri)  (youtube.com)
Esko Melametsä

**Esko Melametsä**, vuoteen 1955 **Melender** (4. toukokuuta 1927 Ylivieska – 22. heinäkuuta 2019 Kokkola) oli suomalainen kirjapainoalan yritysjohtaja, joka sai teollisuusneuvoksen arvonimen.

Melametsän vanhemmat olivat maanviljelijä, kauppias Väinö Valdemar Melender ja kauppias Aleksandra (Sandra) Sofia Kivimaa ja puoliso vuodesta 1953 kotiteollisuusteknikko Anni Herttua. Melametsä kävi kansakoulun ja vuonna 1946 Keski-Pohjanmaan maamieskoulun ja valmistui agrologiksi Pienviljelysneuvojaopistosta Hyvinkäältä 1952. Hän oli Keski- ja Pohjois-Pohjanmaan maataloustuottajain liiton järjestökonsulentti 1953, Ylivieskan kunnansairaalan taloudenhoitaja 1953–1954 ja sitten Keski-Pohjanmaan Kirjapainon Ylivieskan toimipaikan konttorinhoitaja 1954–1971 ja yhtiön toimitusjohtaja Kokkolassa 1971–1988. Melametsä oli Ylivieskan kauppalanvaltuuston jäsen 1965–1970 ja puheenjohtaja 1969–1970 ja kauppalanhallituksen varapuheenjohtaja 1965–1968 sekä Ylivieskan kaupunginvaltuuston puheenjohtaja 1971. Hänellä oli lisäksi lukuisia muita luottamus- ja asiantuntijatehtäviä. Teollisuusneuvoksen arvonnimen Melametsä sai 1979. 

## Lähteet
Thomas Riise Segelcke

**Thomas Riise Segelcke** (1831–1902) oli tanskalainen meijeritalouden uranuurtaja. Hän vaikutti myös kaikkien muidenkin Pohjoismaiden, myös Suomen, meijeritalouden kehitykseen siten, että hänellä oli Suomestakin noin sata oppilasta.

Segelcke oli Tanskan ja koko pohjoismaisen meijeritalouden luoja ja kehittäjä. Suoritettuaan polyteknillisen kandidaattitutkinnon 1854 Segelcke opiskeli Tanskan, Saksan ja Englannin tunnetuimmissa koelaitoksissa ja tutki varsinkin maidon fysikaalisia ja kemiallisia ominaisuuksia sekä tieteellisesti että käytännössä. Perehtyäkseen meijeritoimeen hän työskenteli jonkin aikaa eräässä meijerissä. Hän oli vuodesta 1860 Tanskan Maatalousseuran ensimmäinen meijerikonsulentti ja vuodesta 1880 sisäasiainministeriön konsulentti. Hän omisti koko elämänsä meijeritalouden käytännöllisen ja tietopuolisen opettajatoimen hyväksi. Vuodesta 1871 Segelcke oli Landbohøjskolenin meijeriopin ja maatalouskirjanpidon dosentti ja 1880 samojen aineiden lehtori kuolemaansa saakka.

Segelcken työ oli alallaan uraauurtavaa, tieteen soveltamista käytäntöön ja taistelua vanhoja tapoja vastaan. Segelcke kohotti maitotaloudenhoidon vähäpätöisestä kotoisesta askartelusta tärkeäksi, järjestelmälliseksi ammattialaksi. Segelcken ohjaava ja kasvattava vaikutus ulottui laajalle hänen kotimaassaan, mutta myös kaikkiin Pohjoismaihin, joista hänellä oli paljon oppilaita.

## Lähteet

## Aiheesta muualla
Melametsä

**Melametsä** on muun muassa seuraavien suomalaisten henkilöiden sukunimi:

* Anssi Melametsä (s. 1961), jääkiekkoilija
* Esa Melametsä (s. 1957), valokuvaaja ja kuvatoimittaja
* Esko Melametsä (vuoteen 1955 *Melender*, 1927–2019), yritysjohtaja, teollisuusneuvos
Konradin

**Konrad Nuorempi** eli **Konradin** (; 25. maaliskuuta 1252 Wolfstein, lähellä Landshutia, Svaabia – 29. lokakuuta 1268 Napoli, Sisilian kuningaskunta) oli Sisilian kuningaskunnan kuningas vuosina 1254–1258 (nimellä **Konrad II**) sekä Svaabian herttua (nimellä **Konrad IV**) ja nimellinen Jerusalemin kuningas (nimellä **Konrad III**) vuosina 1254–1268. Hän oli Hohenstaufenin hallitsijasuvun viimeinen laillisesta avioliitosta syntynyt miespuolinen jäsen. Sisilian kuningaskunnan valloittanut Kaarle I Anjoulainen teloitutti 16-vuotiaan Konradinin tämän yritettyä vallata sen takaisin.

## Elämä
Konradinin isä oli Saksan kuningas Konrad IV ja isoisä Pyhän saksalais-roomalaisen keisarikunnan keisari Fredrik II. Konradinin äiti oli kuningatar Elisabet, jonka isä oli Baijerin herttua Otto II. Konradin oli vain kaksivuotias isänsä kuollessa vuonna 1254, jolloin hän peri tältä Sisilian kuningaskunnan sekä Jerusalemin kuninkaan arvon. Konradinin holhoojana toimi hänen enonsa, Baijerin herttua Ludvig II. Sisilian sijaishallitsijana toimi Konradinin setäpuoli Manfred, joka kuitenkin kruunautti vuonna 1258 omavaltaisesti itsensä Sisilian kuninkaaksi. Konradinin hallittavaksi jäi tällöin vain Svaabian herttuakunta.

Manfred sai vuonna 1266 surmansa sodassa uutta vallananastajaa, Anjoun herttua Kaarle I:tä vastaan. Paavi Klemens IV tuki Kaarlea, joten paavin valtaa Italiassa vastustaneet valtiot eli ghibelliinit panivat toivonsa nuoreen Konradiniin, jonka toivottiin valtaavan kuningaskuntansa takaisin. Konradin kokosi suurehkon armeijan, lähti sotaretkelle yhdessä Badenin rajakreivi Fredrikin kanssa ja ylitti Alpit syyskuussa 1267. Konradinin puolella olivat Pisan laivasto, Kastilian prinssi Henrik sekä Corrado Capece, joka valtasi maihinnousulla Sisilian saaren. Konradin sai Italian asukkailta myönteisen vastaanoton, kun taas paavi erotti hänet kirkosta. Konradin valtasi Rooman heinäkuussa 1268, mutta yrittäessään edetä Sisilian kuningaskuntaan hän kärsi tappion Kaarle I:lle Tagliacozzon taistelussa 23. elokuuta. Hän pakeni ensin Roomaan ja yritti jatkaa pakoaan Sisilian saarelle, mutta hänet vangittiin Asturassa Nettunon lähellä ja luovutettiin Kaarle I:lle.

Kaarle I järjesti Konradinille Napolissa oikeudenkäynnin, jossa tämä tuomittiin kuolemaan rikoksista kirkkoa ja kuningasta vastaan. Konradin mestattiin julkisesti Napolissa nykyisen Piazza del Mercato -aukion kohdalla 29. lokakuuta 1268 yhdessä Badenin Fredrikin ja eräiden muiden kannattajiensa kanssa. Konradinin kuollessa Hohenstaufenin dynastia sammui mieslinjalta lukuun ottamatta hänen toista setäpuoltaan, Fredrik II:n aviotonta poikaa Enziota, joka kuoli vankeudessa vuonna 1272. Konradinin kuoltua Hohenstaufenien vaatimus Sisilian kruunuun siirtyi Aragonian tulevalle kuninkaalle Pietari III:lle, joka oli kuningas Manfredin vävy.

Konradin on haudattu Napolin Santa Maria del Carminen kirkkoon. Haudalla on Bertel Thorvaldsenin veistämä Konradinin patsas vuodelta 1847. Konradinia luonnehdittiin eräässä kronikassa ”kauniiksi kuin Absalom”.

## Lähteet

## Aiheesta muualla
Macintosh

**Macintosh**, **McIntosh** tai **Mackintosh** voi tarkoittaa seuraavia:
* Apple Macintosh, Applen tietokonesarja
** Macintosh 128K, sarjan ensimmäinen malli
* McIntosh, omenalajike
* McIntoshin piirikunta (Pohjois-Dakota)
* McIntoshin piirikunta (Georgia)
* Mackintosh, sadetakki 19. vuosisadalta
* Macintosh Retail Group, alankomaalainen vähittäiskauppaketju
* McIntosh Laboratories, audiolaitteiden valmistaja
* Mount Mackintosh, vuori etelämantereella
* 5061 McIntosh, päävyöhykkeen asteroidi.

## Sukunimenä

### Macintosh
* Charles Macintosh (1766–1843), skotlantilainen keksijä ja kemisti
* Henry Macintosh (1892–1918), skotlantilainen yleisurheilija

### Mackintosh
* Cameron Mackintosh (s. 1946), brittiläinen teatterituottaja
* Charles Rennie Mackintosh (1868–1928), skotlantilainen arkkitehti ja muotoilija
* Dave Mackintosh (s. 1997), englantilainen rumpali, DragonForce -yhtyeen jäsen
* Gregor Mackintosh (s. 1970), englantilainen kitaristi, Paradise Lost -yhtyeen jäsen
* Margaret Macdonald Mackintosh (1865–1933), brittiläinen akvarellimaalari ja muotoilija
* Steven Mackintosh (s. 1967), englantilainen näyttelijä

### McIntosh
* Aaron McIntosh (s. 1972), uusiseelantilainen purjelautailija
* Diana McIntosh (1932–2022), kanadalainen pianisti, säveltäjä ja performanssitaiteilija
* Kinn Hamilton McIntosh, *Catherine Aird* (1930–2024), englantilainen rikoskirjailija
* Pollyanna McIntosh (s. 1979), skotlantilainen näyttelijä, ohjaaja ja käsikirjoittaja
* Summer McIntosh (s. 2006), kanadalainen perhos- ja sekauinnin maailmanmestari
* Winston Hubert McIntosh (1944–1987), jamaikalainen reggaemuusikko.
Seguidilla

**Seguidilla** on espanjalainen tanssi ja kansanlaulu. Kansanlaulu koostuu neljästä, vuoroin seitsen- ja vuoroin viisitavuisesta säkeestä. Tanssi on boleron tapainen nopea tanssi, jota säestetään kastanjeteilla, laululla tai kitaransoitolla.

## Lähteet

## Aiheesta muualla
Luettelo Somalian kansallispuistoista

**Luettelo Somalian kansallispuistoista** sisältää tietoja Somalian  kansallispuistoista.
UNEP-WCMC:n Protected Planet -raportissa on kaksitoista kansallispuistoa ja yhdeksän vilieläinreservaattia. Useimpien hoitosuunnitelma on "olemassa mutta vanhentunut".

## Lähteet
Asal Bargh

**Asal Bargh** on suomalainen malli, joka nousi julkisuuteen *Suomen Huippumissi* -kilpailun kautta vuonna 2013. Hän edusti samana vuonna Suomea *Miss Supranational* -kilpailussa Valko-Venäjällä. Kyseisenä vuotena kilpailu kuului kauneuskilpailuiden big four *-sarjaan.*

Asal on tähdittänyt myös Myytinpuurtajat-nimistä netti-TV-sarjaa, jonka toisella tuotantokaudella sarjan vieraana oli Jari-Matti Latvala. Asal on nähty vieraana myös muissa tositelevisiosarjoissa ja mainoskampanjoissa.

*[[Playboy]]*n paperilehden lakkauttamisen jälkeen se siirsi mallit *Playboy.com* -sivuston alle teemana "The New Era of Bunnies" ja kutsui sivuilla esiteltyjä malleja bunny-nimellä. Asal Bargh oli ensimmäinen suomalainen uuden ajan puputyttö, bunny.

Asal Bargh teki merkittävän muutoksen ulkonäköönsä käymällä läpi rintojen pienennysleikkauksen kesällä 2024.

## Lähteet
Jyväskylän rauhanyhdistys

**Jyväskylän rauhanyhdistys** on Jyväskylän Taulumäessä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeistä toimintaa ovat seurat, joita pidetään keskiviikkoisin, lauantaisin ja sunnuntaisin. Rauhanyhdistys toimii toimitalon lisäksi myös alueen kirkoissa ja muissa seurakuntien tiloissa. Rauhanyhdistyksen toimialueena on Jyväskylä, Muurame, Petäjävesi, Keuruu ja Toivakka.

Vuonna 2011 Jyväskylän rauhanyhdistykseen kuului 976 jäsentä. Jyväskylän rauhanyhdistys on jäsenmäärältään Suomen kolmanneksi suurin rauhanyhdistys Oulun ja Helsingin rauhanyhdistysten jälkeen.

## Historia
Jyväskylän rauhanyhdistys on perustettu vuonna 1911. Rauhanyhdistyksen ensimmäinen toimitalo hankittiin vuonna 1927. Rauhanyhdistys toimi Opistokujan tiloissa aina 1970-luvulle asti, jolloin tilat jäivät pieneksi. Nykyinen toimitalo Taulumäen kirkon vieressä vihittiin käyttöön maaliskuussa 1974.

## Katso myös
* Uskonto Jyväskylässä
* Vanhoillislestadiolaisuus
* Suomen Rauhanyhdistysten Keskusyhdistys
* Jyväskylän seurakunta

## Lähteet
Nivalan rauhanyhdistys

**Nivalan rauhanyhdistys** on Nivalassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeistä toimintaa ovat seurat, joita pidetään lauantaisin ja sunnuntaisin.

Vuonna 2011 Nivalan rauhanyhdistykseen kuului 794 jäsentä. Nivalan rauhanyhdistys on jäsenmäärältään Suomen viidenneksi suurin rauhanyhdistys. Nivalassa toimii lisäksi 1900-luvun puolivälissä perustettu Ypyän rauhanyhdistys.

## Historia
Lestadiolaisuus juurtui Nivalaan 1860-luvun puolivälisssä. Alkuvaiheen aktiivisia toimijoita olivat erityisesti Eeli Juola ja Juho Hautala. Nivalan Rauhanyhdistyksen perustava kokous pidettiin 26. helmikuuta 1892 Järvikylällä. Ensimmäinen seurahuone vihittiin käyttöön vuonna 1897. Toisen toimitalon rakentaminen alkoi vuonna 1961 ja vihittiin käyttöön elokuusssa 1962. Toimitaloa laajennettiin 1970-luvun lopulla. Kolmannen toimitalon suunnittelu aloitettiin samaan aikaan ja rauhanyhdistys osti tontin Pirttirannalta. Arkkitehtitoimisto Palorannan suunnittelema toimitalo vihittiin käyttöön vuonna 2001. Uudessa toimitalossa on 1&nbsp;500 neliömetrin tilat.

## Lähteet
Saku Taittonen

**Saku Taittonen**  (s. 9. huhtikuuta 1996Kuortane) on suomalainen näyttelijä. Taittonen opiskelee Taideyliopiston Teatterikorkeakoulussa näyttelijäntaiteen maisterin tutkintoa. 

Taittonen esittää pääroolia Pertti "Nipa" Neumannia vuonna 2024 ensi-iltansa saaneessa Levoton Tuhkimo -elokuvassa. Taittonen palkittiin vuoden läpimurtoroolista vuoden 2025 Jussi-gaalassa Neumannin roolistaan. 

Saku Taittosen äiti on poliitikko ja liikunnanopettaja Annu Ridanpää-Taittonen.

## Yksityiselämä
Taittonen on soittanut rumpuja yhtyeessä Unknown decoy vuosina 2018–2020. Rumpujen lisäksi Taittonen osaa soittaa pianoa sekä kitaraa.
## Koulutus
Taittonen on käynyt lukion Kuortaneen urheilulukiossa, josta hän valmistui ylioppilaaksi neljässä vuodessa vuonna 2016. Sen lisäksi hän on opiskellut J.W. Mitchell High schoolissa, Gradia Jyväskylässä muusikon tutkinnon (2018–2020) sekä reserviupseerikoulussa (2016–2017).

Taittonen aloitti vuonna 2020 Taideyliopiston Teatterikorkealoulussa näyttelijäntaiteen opinnot, josta hänen on määrä valmistua teatteritaiteen maisteriksi keväällä 2025. 

## Teatterirooleja

* *Grease ([[Jyväskylän Teatteriyhdistys Kulissi]] 2018)*
* *Keisarikunta* (Teatteri Estate 2019)
* *Myrskyluodon Maija* (Varkauden Teatteri 2020)
* *Nimetön ([[Helsingin kaupunginteatteri]] 2023)*
* *Huone nro 6 ([[Teatteri Jurkka]] 2024)*

## Filmografia

## Lähteet
Rovaniemen rauhanyhdistys

**Rovaniemen rauhanyhdistys** on Rovaniemellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. 

Vuonna 2011 Rovaniemen rauhanyhdistykseen kuului 695 jäsentä. Rovaniemen rauhanyhdistys on jäsenmäärältään Suomen seitsemänneksi suurin rauhanyhdistys.

## Historia
Rovaniemen rauhanyhdistys on perustettu vuonna 1905. Rauhanyhdistys on pitänyt pyhäkoulua 1920-luvulta saakka. Rauhanyhdistys oli sota-aikaan saksalaisten vuokraama majoitustila.

## Lähteet
Kajaanin rauhanyhdistys

**Kajaanin rauhanyhdistys** on Kajaanissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen ja hartaustilaisuuksien järjestäminen. Rauhanyhdistys järjestää niitä omalla toimitalolla sekä kodeissa, kirkoissa ja seurakuntien muissa toimitiloissa eri puolilla Kainuuta. 

Vuonna 2011 Kajaanin rauhanyhdistykseen kuului 633 jäsentä. Kajaanin rauhanyhdistys on jäsenmäärältään Suomen kahdeksanneksi suurin rauhanyhdistys. Rauhanyhdistyksen toimitalo on valmistunut vuonna 2001.

## Lähteet
Ylivieskan rauhanyhdistys

**Ylivieskan rauhanyhdistys** on Ylivieskassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Ylivieskan rauhanyhdistys järjestää hartaustilaisuuksia, seuroja. Niitä pidetään omien toimitalojen lisäksi mm. kodeissa, palvelutaloissa ja kirkoissa.  

Vuonna 2011 Ylivieskan rauhanyhdistykseen kuului 625 jäsentä. Ylivieskan rauhanyhdistys on jäsenmäärältään Suomen yhdeksänneksi suurin rauhanyhdistys. Ylivieskan rauhanyhdistyksen toimintatalo on vihitty käyttöön 3. marraskuuta 2001. Rakennuksessa on 650-paikkainen seurasali, 240-paikkainen kahvio, keittiö- ja kerhotilat. Rakennukseen mahtuu kaikkiaan noin 1&nbsp;000 seuravierasta. Huoneistoala on 1&nbsp;560 m². Toimitalon on suunnitellut Arkkitehtitoimisto Jorma Paloranta Ylivieskasta.

## Historia
Lestadiolainen kristillisyys juurtui Kalajokilaaksoon 1860-luvulla. Ensimmäiset lestadiolaisseurat pidettiin Raudaskylällä. Rauhanyhdistys perustettiin 7. tammikuuta 1896, jolloin jäseniä oli noin 100. Seuroja järjestettiin kodeissa ja Siltalan seurahuoneessa. Syksyisin ja keväisin rauhanyhdistys järjesti suuria seuroja, joiden väkimäärä kohosi 3&nbsp;000–4&nbsp;000 henkeen. 1930-luvun alussa yhdistyksessä oli mukana noin 400 henkilä.

Rauhanyhdistyksen toimitalo rakennettiin vuonna 1953 Virastokadun varteen. Toiminnan kehitys edellytti lisätilaa ja laajennuksia tehtiin vuosina 1969 ja 1977. 1980- ja 1990-luvuilla yhdistyksen jäsenmäärä nousi noin 600 jäseneen ja toimitilat kävivät ahtaiksi. Vuonna 1996 tehtiin päätös uuden toimitalon rakentamisesta.

## Suviseurat
Valtakunnalliset vuosikokousseurat, sittemmin Suviseurat, on järjestetty Ylivieskassa vuosina 1908, 1921, 1950 ja 1963. Väkimäärät näissä seuroissa kasvoivat vuosisadan alun kolmesta tuhannesta vuoden 1963 seurojen noin kolmeenkymmeneen tuhanteen. Vuoden 2008 suviseurojen järjestelyvastuu oli Ylivieskan Rauhanyhdistyksellä yhdessä Sievissä toimivien Rauhanyhdistysten kanssa. Suviseurat pidettiin Sievin puolella, Järvikylällä.

## Lähteet
Kuopion ja ympäristön rauhanyhdistys

**Kuopion ja ympäristön rauhanyhdistys** on Kuopion Kettulanlahdessa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Kuopion ja ympäristön rauhanyhdistys järjestää hartaustilaisuuksia, seuroja. Niitä pidetään keskiviikkoisin, lauantaisin ja sunnuntaisin toimitalolla tai seurakuntien tiloissa. 

Vuonna 2011 Kuopion ja ympäristön rauhanyhdistykseen kuului 574 jäsentä. Kuopion ja ympäristön rauhanyhdistys on jäsenmäärältään Suomen 11. suurin rauhanyhdistys.

Rauhanyhdistys on perustettu vuonna 1935. Nykyinen toimitalo on ollut käytössä vuodesta 1987 lähtien.

## Katso myös
* Uskonto Kuopiossa
* Vanhoillislestadiolaisuus
* Suomen Rauhanyhdistysten Keskusyhdistys

## Lähteet
Seimelän tyttökoti

**Seimelän tyttökoti** oli Vihdin Niuhalassa toiminut vuonna 1888 perustettu yksityinen lastenkoti ja koulukoti, joka sai valtion avustusta vuodesta 1907 lähtien.

Lastenkodin perusti Berta Hernberg (1864 Helsinki – 1941), joka johti sitä 38 vuotta. Alkuun sinne otettiin poikiakin, mutta valtionavun ehtona oli, että se olisi tyttöjen turvakoti. Irtautuessaan johtajan tehtävistä Hernberg perusti vuonna 1934 säätiön, joka pyrki toimessaan jatkamaan hänen tavoitteitaan hänen jättämänsä pääoman turvin.

Elisabeth Järnefelt asui jonkin aikaa Seimelässä ja kuvasi kirjeissään Seimelän elämänmenoa.

Päärakennus on niin sanottu Terijoen huvila, joka hankittiin 1924. Lastenkodin tiloihin tuli 1950-luvulla kotiteollisuuskoulu, sittemmin Vihdin käsi- ja taideteollisuusoppilaitos. Vuodesta 1977 lähtien oppilaitos oli kunnan omistuksessa ja siirtyi 2010 JU-design Oy:n omistukseen.

## Lähteet

## Aiheesta muualla
* Kristiina Valolahti: Berta Hernbergin elämäntyö ja hänen perustamansa säätiö, Vihti: Berta Hernbergin säätiö 1995
* Suvisirkku Talas (toimittaja): *Elisabeth Järnefeltin kirjeitä 1881–1929*, Helsinki : Suomalaisen Kirjallisuuden Seura 1996
Bunkkerintuhoaja

**Bunkkerintuhoaja** eli **bunkkerinmurtaja** () on maanalaisia kohteita, kuten bunkkereita ja tunneleita, tuhoamaan tarkoitettu ampumatarvike. Usein tämän tyyppiset aseet ovat voimakkaita lentopommeja tai ohjuksia, jotka voivat tunkeutua syvälle maan sisään.

## Historia
### Toinen maailmansota

Toisessa maailmansodassa etenkin Iso-Britannia kehitti tehokkaita lentopommeja saksalaisten kohteita vastaan käytettäviksi. Niitä käytettiin myös maanalaisia laitoksia vastaan, vaikka eivät olleet vain siihen suunniteltuja. Esimerkiksi Tallboy ja Grand Slam olivat niin kutsuttuja ”maanjäristyspommeja”, jotka romahduttivat paineaalloillaan rakennuksia. ”Disney-pommia” käytettiin etenkin sukellusvenesuojia vastaan.

### Ydinaseversiot
Bunkkereiden tuhoamista on suunniteltu myös ydinaseilla, joiden tuhovoimalla voisi helposti tuhota syvälläkin olevat kohteet.

### Persianlahden sota ja nykyaikaiset bunkkerintuhoajat

Vuonna 1985 Yhdysvalloissa esiteltiin ensimmäiseksi moderniksi bunkkerintuhoajaksi kuvailtu BLU-109. Persianlahden sodassa 1990-luvun alussa yhdysvaltalaisten täytyi kehittää nopeasti syvälle kaivettuja irakilaisten bunkkereita tuhoamaan kykenevä ase. Vanhoista kahdeksan tuumaisen tykin putkista rakennettiin GBU-28-pommeja, jotka pystyvät lävistämään yli kuusi metriä betonia. Nykyaikaiset bunkkerintuhoajat ovat yleensä täsmäaseita, jotka ohjataan kohteeseen esimerkiksi GPS:n avulla.

### 2000-luku
2000-luvulla Yhdysvalloissa on otettu käyttöön yli 9 tonnia painava termobaarinen GBU-43 eli ”Massive Ordnance Air Blast” (MOAB) ja yli 13 tonnia painava GBU-57 eli ”Massive Ordnance Penetrator” (MOP). Niiden on tarkoitus tuhota uusista vahvemmistakin betoneista valmistetut bunkkerit. MOAB-pommia käytettiin ensimmäisen kerran vuonna 2017, kun sillä iskettiin Isisin tunneliverkostoa vastaan Afganistanissa.

## Lähteet
Tetraliini

**Tetraliini** (C10H12) eli **tetrahydronaftaleeni** on aromaattisiin hiilivetyihin kuuluva orgaaninen yhdiste. Yhdistettä voidaan käyttää liuottimena.

## Ominaisuudet
Huoneenlämpötilassa tetraliini on väritöntä nestettä. Yhdiste liukenee vähäisessä määrin veteen, mutta hyvin orgaanisiin liuottimiin kuten etanoliin, asetoniin, dietyylieetteriin, kloroformiin ja bentseeniin. Aine reagoi elektrofiilisilla aromaattisilla substituutioilla kuten nitraus-, sulfonointi- ja Friedel–Crafts-reaktioilla. Hapen vaikutuksesta tapahtuu auto-oksidaatio, jossa muodostuu hydroperoksidi. Aromaattisen renkaan vuoksi tetraliinihydroperoksidi on kohtalaisen stabiili, mutta voi räjähtää kuumennettaessa. Yhdiste ärsyttää ihoa, silmiä ja hengitysteitä. Toistuva ihoaltistus voi aiheuttaa ihotulehduksen.
:

## Valmistus ja käyttö
Tetraliinia valmistetaan pelkistämällä naftaleenia vedyn avulla. Katalyyttinä käytetään nikkeliä ja naftaleenin rikkipitoisuuden on oltava hyvin pieni, jotta katalyytti ei inaktivoituisi. Reaktion sivutuotteena muodostuu dekaliinia.
:

Tetraliinia käytetään muun muassa naftaleenin vahojen, rasvojen, hartsien, maalien ja rikin liuottimena sekä liuottimena kivihiilen nestetyksessä. Etuna on alhainen haihtuvuus ja korkea leimahduspiste. Liuotin voi olla myös dekaliinin ja tetraliinin seos. Tetraliinista valmistetaan esimerkiksi 1-tetralonia ja 1-naftolia. Tetraliinia käytetään myös lämmönsiirtonesteissä.

## Lähteet
Kokkolan seudun rauhanyhdistys

**Kokkolan seudun rauhanyhdistys** on Kokkolassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen. Seuroja järjestetään muutamia kertoja vuodessa myös alueen kirkoissa. Rauhanyhdistys järjestää myös ruotsinkielisiä seuroja. 

Kokkolan seudun rauhanyhdistys on perustettu vuonna 1978. Nykyinen toimitalo on rakennettu ja otettu käyttöön vuonna 1995. Vuonna 2011 Kokkolan seudun rauhanyhdistykseen kuului 769 jäsentä. Kokkolan seudun rauhanyhdistys on jäsenmäärältään Suomen kuudenneksi suurin rauhanyhdistys.

## Katso myös

* Uskonto Kokkolassa
* Uskonto Keski-Pohjanmaalla

## Lähteet
George Morikawa

**George Morikawa** (jap. 森川 ジョージ, *Morikawa Jōji,* s. 17. tammikuuta 1966, Tokio, Japani) on japanilainen mangaka. Hänen kuuluisin työnsä on vuodesta 1989 asti julkaistu Hajime no Ippo nyrkkeilymanga, jonka pokkaripainoksia on myyty yli 100 000 000 kappaletta. Sarjasta on tehty myös kolme animesarjaa, kaksi animoitua elokuvaa sekä teatterinäytös. Morikawa on voittanut Kondansha mangapalkinnon vuonna 1991.

Vuonna 2012 Morikawa julkaisi viiden luvun mittaisen tarinan Japanin vuoden 2011 maanjäristyksistä. 

Morikawa on toiminut myös nyrkkeilyvalmentajana ja omistaa JB Sports Boxin Gym nyrkkeilysalin Tokion Adachin kaupunginosassa. 

## Teokset
* Hajime no Ippo (1989–)
* Ai ni Iku yo (2012)

## Lähteet

## Aiheesta muualla
* George Morikawa X:ssä
* JB Sports Boxing Gymin kotisivut
Nassim Boujellab

**Nassim Boujellab** (; s. 20. kesäkuuta 1999 Hagen, Saksa) on marokkolainen jalkapalloilija, pelipaikaltaan keskikenttäpelaaja. Hän edustaa Saksan 3. Ligassa pelaavaa Arminia Bielefeldiä. 

## Lähteet
Alajärven rauhanyhdistys

**Alajärven rauhanyhdistys** on Alajärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Alajärven rauhanyhdistyksen keskeistä toimintaa on hartaustilaisuuksien ja seurojen järjestäminen. 

Vuonna 2011 Alajärven rauhanyhdistykseen kuului 543 jäsentä. Alajärven rauhanyhdistys on jäsenmäärältään Suomen 12. suurin rauhanyhdistys. Alajärven rauhanyhdistys on perustettu vuonna 1948. Rauhanyhdistys on järjestänyt perinteisesti maakunnalliset kesäseurat Alajärven kirkon ympäristössä.

## Katso myös

* Uskonto Etelä-Pohjanmaalla

## Lähteet
Sievin rauhanyhdistys

**Sievin rauhanyhdistys** eli **Jyringin rauhanyhdistys** on Sievissä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Sievin rauhanyhdistyksen keskeistä toimintaa on hartaustilaisuuksien ja seurojen järjestäminen. 

Vuonna 2011 Sievin rauhanyhdistykseen kuului 516 jäsentä. Sievin rauhanyhdistys on jäsenmäärältään Suomen 13. suurin rauhanyhdistys. 

## Historia
Vanhoillislestadiolaisuus juurtui Kalajokilaaksoon 1860-luvulla. Sieviin se tuli vuonna 1867 Lahdenperälle saapuneen seppä Fabian Lahden myötä. Liike levisi nopeasti kaikille kyläkunnille. Seurat kasvoivat vanhoillislestadiolaisten määrän kasvaessa. Jyringin rauhanyhdistys perustettiin vuonna 1938. Samana vuonna perustettiin myös Kiiskilänkylän rauhanyhdistys. Muita Sieviin perustettuja rauhanyhdistyksiä olivat Leppälän ja Lahden rauhanyhdistykset (1946), Jokikylän rauhanyhdistys (1947) sekä Alapään rauhanyhdistys ja Järvikylän rauhanyhdistys (1951). 

Jyringin rauhanyhdistys osti Multamäki-tilan vuonna 1939. Myös Lahdeperälle hankittiin oma seurahuone vuosina 1940–1941. 1970-luvulla Järvikylän, Jokikylän ja Leppälä-Lahden rauhanyhdistykset liittyivät Jyringin rauhanyhdistykseen. Toiminta keskittyi Jyringin toimitalolle ja vuonna 1972 rakennettua toimitaloa jouduttiin laajentamaan vuosina 1976, 1982 ja 1986. Syyskuussa 2007 toimitalo sai kokonaan uuden 500 hengen seurasalin ja uudet kerhotilat.

## Suviseurat
SRK:n suviseurat järjestettiin Sievissä vuonna 1976. Vuoden 2008 suviseurojen järjestelyvastuu oli jälleen Sievin rauhanyhdistyksillä yhdessä Ylivieskan Rauhanyhdistyksen kanssa.

## Lähteet
Kiimingin rauhanyhdistys

**Kiimingin rauhanyhdistys** on Oulun Kiimingissä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Kiimingin rauhanyhdistyksen toimintaan kuuluu seurojen järjestäminen. Rauhanyhdistyksen toimitalo on vihitty käyttöön elokuussa 2006. Sen seurasaliin mahtuu yli 400 kuulijaa ja kahviossa on istumapaikkoja 170. Lisäksi käytössä on omat tilat lapsi- ja nuorisotyölle. 

Kiimingin rauhanyhdistys on perustettu vuonna 1948. Vuonna 2014 Kiimingin rauhanyhdistykseen kuului 514 jäsentä. Valtaosa jäsenistä on Kiiminkiin ulkopaikkakunnilta muuttaneita. Kiimingin rauhanyhdistys oli vuonna 2011 jäsenmäärältään Suomen 14. suurin rauhanyhdistys.

## Katso myös
* Uskonto Oulussa
* Vanhoillislestadiolaisuus
* Suomen Rauhanyhdistysten Keskusyhdistys
* Kiimingin seurakunta

## Lähteet
Knut Adolf Bäckman

**Knut Adolf Bäckman** (29. lokakuuta 1821 Ikaalinen – 25. toukokuuta 1868 Turku) oli suomalainen kappalainen ja varapastori, joka laati kuvauksen Jalasjärven kappeliseurakunnasta.

Bäckmanin vanhemmat olivat varatuomari Isak Gabriel Bäckman (1781–1849) ja Henrika Kristina Gestrin (k. 1866). Hän kävi Turun lukiota 1839–1842 ja pääsi ylioppilaaksi Helsingissä 1842. Bäckman vihittiin papiksi Turun hiippakunnassa 1844.

Bäckman oli kappalaisen apulaisena ja välisaarnaajana Jalasjärvellä 1844–1860 ja vt. kappalaisena Hämeenkyrössä 1860–1865. Hän oli viimeksi Tottijärven kappalaisena 1865–1868. Bäckman sai varapastorin arvon 1860. 

Bäckmanin kirjoittama ruotsinkielinen kuvaus Jalasjärven kappeliseurakunnasta *Beskrifting öfver Jalasjärvi capell* julkaistiin Suomalaisen Kirjallisuuden Seuran aikakauskirjassa *Suomi, tidskrift i fosterländska ämnen 1851* vuonna 1852. Kuvaukseen liittyi myös kartta Jalasjärven kappeliseurakunnan alueesta.

Knut Adolf Bäckman oli naimisissa 1849–1864 Amanda Olivia Ammondtin (k. 1864) ja vuodesta 1865 Maria Elisabet Wirbergin (k. 1874) kanssa. Heinolan keskikoulun ja jatkoluokkien lehtori Kuuno Adalbert Talvioja (1865–1933) oli hänen poikansa toisesta avioliitosta. Bäckmanin ja Amanda Ammondtin poika Oswald Heribert Beckman oli ensimmäinen Yhdysvalloissa lääkärintutkinnon suorittanut suomalainen.

## Julkaisuja
* *Beskrifting öfver Jalasjärvi capell* aikakauskirjassa *Suomi, tidskrift i fosterländska ämnen 1851*. Helsingfors 1852, suomeksi nimellä *Jalasjärven kappeli, entisinä ja nykyisinä aikoina*. Lillja, Turku 1854, uusi painos Seinäjoki 1923
* *Jalasjärven kappeli, entisinä ja nykyisinä aikoina*, Toivo Vuorelan suomennos. Jalasjärvi-seuran julkaisu 2. Kansanelämän kuvauksia 13. Suomalaisen kirjallisuuden seura, Helsinki 1980

## Lähteet

## Kirjallisuutta
* 

## Aiheesta muualla
* Tottijärven kappalainen Knut Adolf Bäckman ja 2. puoliso Maria Elisabet Wirberg, valokuva. Museovirasto, Historian kuvakokoelma, Collianderin kokoelma (Finna)
Abdelhak Achik

**Abdelhak Achik** (, s. 11. maaliskuuta 1959) on marokkolainen nyrkkeilijä. Hän saavutti pronssia 57 kilon sarjassa Soulin olympialaisissa 1988. Välimeren kilpailuissa Achik voitti kultaa 54 kilon sarjassa Casablancassa 1983 ja 57 kilon sarjassa Latakiassa 1987 sekä saavutti pronssia 57 kilon sarjassa Ateenassa 1991.

Hänen veljensä on nyrkkeilijä Mohammed Achik.

## Lähteet

## Aiheesta muualla
*
*
Polusjärven tuulipuisto

** Polusjärven tuulipuisto** on Pohjois-Pohjanmaalla Pyhäjoen Polusjärvellä sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 43 megawattia ja vuosituotanto noin 149 gigawattituntia. Voimalat on suunnitelltut ABO Wind Oy ja Greenpower Finland Oy, ja ne on rakentanut Suomen Hyötytuuli Oy, joka myös omistaa ne.

## Yleistä
Tuulivoimapuisto sijaitsee Pyhäjoen Polusperän kylän pohjoispuolella, kolme kilometriä Raahen kuntarajasta ja 21 kilometriä Pyhäjoelta itään. Tuulipuisto on 2,3 kilometriä pitkä, 2,3 kilometriä leveä ja sen kaikki tuulivoimalat sisällensä sulkevan alueen pinta-ala on noin 2,8 neliökilometriä. Kaava-alueen pinta-ala on kuitenkin 5,8 neliökilometriä. Tuulipuisto sijaitsee Pakokorven, Sudenselän ja Maitolampinkankaan ympäristössä. Tuulivoimalat sijaitsevat 95–103 metrin korkeudella mpy.

Tuulivoimalaitokset ovat Vestasin valmistamaa Vestas V150 -mallia. Niiden napakorkeus on 160 metriä, tuuliturbiinin halkaisija 150 metriä ja kapasiteetti 4,3 megawattia.

Tuulipuiston alueelle on rakennettu viisi kilometriä huoltoteitä, jotka alkavat Polusjärven kylältä. Samoja teitä hyödyntää viereinen Oltavan tuulivoimapuisto. Sähkönsiirtoa varten tornien välille on rakennettu maakaapelit ja alueen länsipuolelle sähköasema, josta on vielä maakaapeli 110 kilovoltin sähkölinjaan. Sähköasema sijaitsee viereisen Oltavan tuulipuiston sisäalueella. Samaan voimalinjaan on liitetty muitakin tuulivoimapuistoja alueella.

## Rakentaminen
Tuulivoimapuiston suunnittelu alkoi, kun ABO Wind Oy ja Greenpower Finland Oy kehittelivät hanketta yhdessä. Kehittelyyn kuuluivat esimerkiksi ympäristövaikutuksien arviointi (YVA) ja paikallisten mielipiteiden kuuleminen.. Tuulivoimapuiston osayleiskaava hyväksyttiin Pyhäjoen kunnanvaltuustossa 17.5.2017. Tämän jälkeen Hyötytuuli Oy osti hankkeen itselleen vuonna 2018. Hyötytuuli Oy teki seuraavana vuonna 2019 päätöksen investoida Polusjärven tuulivoimapuistoon 10 tuulivoiman rakentamiseksi alueelle. Eltel sai rakentaa perusrakenteet, ja tuulivoimalaitokset toimittaa Vestas. Rakennustyöt alkoivat tammikuussa 2020, ja voimalaitokset kuljetettiin paikalle Raahen satamasta heinäkuussa 2021. Tuulivoimapuiston piti aloittaa sähköntuotanto marraskuussa 2021 , mutta voimalan osien kuljetuksien viivästymisen takia se valmistui vasta vuoden 2022 puolella.

## Katso myös
* Luettelo Suomen tuulivoimaloista

## Lähteet

## Aiheesta muualla
* Hyötytuuli Oy:n kotisivut
* Hyötytuuli Oy: valokuvia (valitse valikosta, valokuvia)
*
Sokio

**Sokio** on kirjapainotermi ja tarkoittaa painorivin tai painokirjainten täyttökappaleita eli välikiiloja, joilla saadaan painojäljen keskelle tyhjä tila. Sokeisto muodostuu sokioista ja saa ladelmaan aikaan aukkopaikan eli kohdan, jonka kuuluu olla valkoinen niin, ettei siinä ole painomusteen aikaansaamaa jälkeä. Sokeiston pienin eli ohuin kappale rivin sulkemisessa on suluke.

## Katso myös

* Kirjake
* Kohopaino

## Lähteet
Lännenvalkomänty

**Lännenvalkomänty** (*Pinus monticola*, ) on ainavihanta havupuulaji. Se on uhanalaisuusluokitukseltaan silmälläpidettävä laji.

## Ulkonäkö

Lännenvalkomännyn runko on läpimitaltaan noin 1–1,5 metriä. Puu kasvaa tyypillisesti noin 30–50 metrin korkuiseksi, mutta joskus puu voi kasvaa jopa 70-metriseksi. Männyn neulaset kasvavat 5–13 senttimetrin pituisiksi ja kävyt ovat 12–32 senttimetrin pituisia.

## Levinneisyys

Lännenvalkomänty kasvaa nimensä mukaisesti läntisimmillä pituuspiireillä. Sitä löytää Pohjois-Amerikan läntisistä osista Yhdysvaltojen ja Kanadan alueilta, kuten Sierra Nevadasta ja Kalliovuorten pohjoisosista.

## Lähteet
Šeikki Isa ibn Salman Al Khalifan ritarikunta

**Šeikki Isa ibn Salman Al Khalifan** () ritarikunta on bahrainilainen ritarikunta, joka perustettiin vuonna 1999. Se on nimetty emiiri Isa ibn Salman Al Khalifan mukaan, ja kunnianosoitusta jaetaan tunnustuksena poikkeuksellisista ansioista valtion hyväksi.

Ritarikunnassa on viisi luokkaa, jonka lisäksi siinä on ketju-luokka, jota jaetaan vain valtionpäämiehille:

*  ritarikunnan nauha

## Lähteet
Alavuden rauhanyhdistys

**Alavuden rauhanyhdistys** (aik. **Katteluskylän rauhanyhdistys**) on Alavudella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen, joita järjestetään toimitalolla keskiviikkoisin ja sunnuntaisin. 

Alavuden rauhanyhdistys on perustettu vuonna 1947 nimellä Katteluskylän rauhanyhdistys. Vuonna 1968 rauhanyhdistyksen nimi muutettiin nykyiseen muotoon. Rauhanyhdistyksen toimialueeseen kuuluvat Alavus, Kuortane ja Virrat. Rauhanyhdistyksellä oli vuonna 2023 yhteensä 253 jäsentä. Rauhanyhdistyksen toimitalo on valmistunut vuonna 1980.

## Lähteet
Hadi Taqtaş

**Möxəmməthadi Xəyrulla ulı Taqtaş** (Taqtaşev, , ; 1. tammikuuta 1901 – 8. joulukuuta 1931) oli tataarilainen runoilija ja näytelmäkirjailija, yksi Neuvostoajan modernin tataarirunouden merkittävistä alullepanijoista. Häntä on kuvailtu "tataarien Majakovskiksi".

Taqtaşin teokset ”heijastivat vilpitöntä rakkautta kotimaata, luontoa, ihmistä kohtaan, sekä uskoa kommunismin voittoon”. Hänen runoissa ”ei ole perinteistä alkua, toiminnan kehitystä, loppua. Hokemisella oli tärkeä rooli Taqtaşin teosten rakenteessa”. Opiskellessaan Buharan madrasassa Taqtaş oli mukana jadidilaisessa ”Nuoret buharalaiset” -liikkeessä. Taqtaş menehtyi Kazanissa 30-vuotiaana pilkkukuumeeseen.

## Teoksia
Runoja
* *Küktən sörelgənnər* (Күктән сөрелгәннәр, 1918)
* *Üterelgən pəyğəmbər* (Үтерелгән пәйгамбәр, 1918)
* *Açlıq patşa* (Ачлык патша, 1920)
* *Nələt* (Нәләт, 1922)
* *Küləgələr* (Күләгәләр, 1922)
* *Sin doşmanım minem* (Син дошманым минем, 1929)
* *Tragedii synov zemli* (Трагедии сынов земли, 1923)
* *Ğisyan* (Гыйсъян, 1923)
* *Qazan* (Казан, 1923)
* *Pasxa çañnarı* (Пасха чаңнары, 1923)
* *Oktəbr töne* (Октябрь төне, 1923)
* *Nəni razboynik* (Нәни разбойник, 1926)
* *Aq çəçəklər* (Ак чәчәкләр, 1929)
* *Sırqıdı awılı* (Сыркыды авылы, 1924)
* *Dawıldan soñ* (Давылдан соң, 1924)
* *Əydə, enem!* (Әйдә, энем!, 1926)
* *Məxəbbət təwbəse* (Мәхәббәт тәүбәсе, 1927)
Näytelmiä

* *Qümelğən qorallar* (Күмелгән кораллар, 1927)
* *Yugalğan maturlıq* (Югалган матурлык, 1929)
* *Kamil* (Камил, 1930) 

## Lähteet
Duncan Kennedy

**Duncan Kennedy** (s. 1942 Washington D.C.) on yhdysvaltalainen oikeustieteilijä, joka tunnetaan etenkin yhtenä Critical Legal Studies -liikkeen perustajana.

Kennedy suoritti alemman korkeakoulututkinnon (Bachelor of Arts) taloustieteessä Harvardin yliopistossa vuonna 1964 ja oikeustieteellisen kandidaatin tutkinnon (LL.B.) Yalen yliopistossa vuonna 1970. Hän toimi myös Yhdysvaltain korkeimman oikeuden tuomarin Potter Stewartin lakimiesavustajana. Kennedy toimi Harvardin yliopistossa apulaisprofessorina vuodesta 1971 alkaen ja professorina vuodesta 1976 alkaen. Hän on myös saanut useiden yliopistojen kunniatohtorin arvon. Kennedyn on käsitellyt oikeus- ja yhteiskuntateoriaa, oikeudellisen ajattelun historiaa, oikeussemiotiikkaa, oikeustaloustiedettä, sopimusoikeutta ja lakimieskoulutusta. Hänen oikeustieteelliseen tuotantoonsa kuuluu viisi kirjaa ja kymmenittäin artikkeleita.

Kennedyn kenties tunnetuin teos on *A Critique of Adjudication (fin de siècle)* (1997), jossa hän tarkasteli oikeudellista ratkaisutoimintaa ja sen ideologista luonnetta. Kennedyn mukaan ei ole olemassa mitään riippumattomia ja neutraaleita kriteerejä sille, miten oikeutta tulisi kulloisessakin tapauksessa soveltaa, mutta tuomarit yrittävät saada ratkaisunsa vaikuttamaan ainoilta oikeilta. Hänen mukaansa käsitys tuomareista neutraaleina ja puolueettomina ratkaisuntekijöinä on oikeudellinen fiktio, josta ihmiset pitävät kiinni, koska se vastaa yleistä käsitystä vallanjaosta yhteiskunnassa ja ihmisten psykologista taipumusta suosia koherenssia, varmuutta ja selkeyttä ristiriitaisuuden, epävarmuuden ja sekavuuden sijasta. Kennedy jakaa tuomarit kolmeen ryhmään: aktivistituomareihin (eng. *the constrained activist*), joiden ratkaisutoiminta perustuu heidän omiin käsityksiinsä oikeudenmukaisuudesta, keskitien kulkijoihin (eng. *the difference splitting judge*), jotka pyrkivät ratkaisutoiminnassaan kompromissiin eri ääripäiden välillä, ja kaksijakoisiin tuomareihin (eng. *the bipolar judge*), joiden ratkaisutoimintaa ei ohjaa mikään yhdenmukainen toimintaperiaate vaan he vuorottelevat erilaisten ideologisten vaihtoehtojen välillä.

## Teoksia

* *Legal Education and the Reproduction of Hierachy* (1973) 
* *The Rise and Fall of Classical Legal Thought* (1975) 
* *Sexy Dressing etc.* (1993) 
* *A Critique of Adjudication* (1997) 
* *Legal Reasoning, Collected Essays* (2008)

## Lähteet
Perhon rauhanyhdistys

**Perhon rauhanyhdistys** on Perhossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen, joita järjestetään toimitalolla lauantaisin ja sunnuntaisin. 

Perhon rauhanyhdistys on perustettu vuonna 1931 säännöllisen lestadiolaistoiminnan tueksi. Vuonna 1938 Möttöseen rakennettiin oma seurahuone. Jäsenmäärän ja toiminnan kasvaessa rakennettiin uusi toimitalo vuonna 1983. Rauhanyhdistyksellä oli vuonna 2023 yhteensä 339 jäsentä.

## Historia
Lestadiolaisuus saapui Perhoon vuonna 1878 Kokkolaan matkalla olleen Antti Korkiakankaan mukana. Perhossa ja muualla jokilaaksossa kulki samoihin aikoihin monia lestadiolaissaarnaajia.

Lestadiolaisuus sai 1890-luvulla kannattajia erityisesti Korkiakankaalla, Oksakoskella ja Peltokankaalla. Vuosikymmennen alkupuolella Perhossa oli peräti kuusi paikallista saarnaajaa, mutta liikkeen sisäiset ristiriidat ja puhujavoimien väheneminen vaikuttivat herätysliikkeen toimintaan. Vuosina 1905–1907 uusheräyksen kannattajat liittyivät vanhoillislestadiolaisuuteen ja liikkeen hajaannus päätttyi.

Lestadiolaisuus vahvistui Perhossa erityisesti 1900-luvun alkuvuosikymmeninä, erityisesti Korkiakankaalla, Liukossa, Humalajoella, Möttösessä ja Peltokankaalla.

Perhon rauhanyhdistys perustettiin vuonna 1931 ja yhdistyksen toiminta keskittyi aluksi Korkiakankaalle. Vuonna 1933 rauhanyhdistys liittyi Suomen Rauhanyhdistysten Keskusyhdistyksen jäseneksi. Vuonna 1938 rauhanyhdistyksen talo perustettiin Möttöseen, ja samalla lestadiolaisten keskeiset toiminnot siirtyivät kylälle.

## Lähteet
* 

### Viitteet
Indira Gandhi National Open University

**Indira Gandhi National Open University** (; lyhenne **IGNOU** on erittäin suuri intialainen yliopisto, jonka keskuskampus sijaitsee Maidan Garhissa, New Delhissä. Yliopisto on perustettu vuonna 1985.

Yliopistoa on luonnehdittu maailman suurimmaksi, sillä oppilaitoksen opiskelijamäärä on yli kolme miljoonaa.

Verkkonäkyvyyttä korostava espanjalainen Webometrics-yliopistoranking sijoitti IGNOU:n maailmanlistansa sijalle 3841 ja intialaisten yliopistojen sijalle 210.

## Lähteet

## Aiheesta muualla
*IGNOU:n (kotisivusto)  (ignou.ac.in)
Seinäjoen rauhanyhdistys

**Seinäjoen rauhanyhdistys** on Seinäjoen Huhtalassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen, joita järjestetään toimitalolla keskiviikkoisin ja sunnuntaisin. Rauhanyhdistys kokoontuu säännöllisesti myös seurakuntien tiloissa. 

Seinäjoen rauhanyhdistys on perustettu vuonna 1979. Rauhanyhdistyksen ensimmäinen rukoushuone sijaitsi Joupissa nykyisen Framin alueella. Uuden, vuonna 2013 valmistuneen rukoushuoneen suunnittelija on Arkkitehtitoimisto Paloranta. Rauhanyhdistyksellä oli vuonna 2023 yhteensä 310 jäsentä. Toimialueeseen kuuluvat Seinäjoki, Ilmajoki ja Kurikka.

## Lähteet
Korostuskynä

**Korostuskynä** eli **yliviivauskynä** on tekstin korostukseen värillä tarkoitettu kynä, usein huopakynä. Korostuskynien värit ovat usein peräisin fluoresoivista aineista, esimerkiksi keltaiseen korostusväriin voi olla käytetty pyraniinia tai fluoreskeiinia. Korostuskynän keksi Francis Honn, toi myyntiin Carter's Ink Company vuonna 1963, myi sitä nimellä Hi-Liter.  

## Lähteet

## Aiheesta muualla
Vaasan seudun rauhanyhdistys

**Vaasan seudun rauhanyhdistys** on Vaasan Kiilapalstalla sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen, joita järjestetään toimitalolla keskiviikkoisin, lauantaisin ja sunnuntaisin. Rauhanyhdistys kokoontuu toisinaan myös myös seurakuntien kirkoissa sekä kodeissa. 

Vaasan seudun rauhanyhdistys on perustettu vuonna 1943. Rauhanyhdistyksen nykyinen toimitalo valmistui vuonna 2012. Rauhanyhdistyksen jäsenmäärä oli vuonna 2023 yhteensä 239 jäsentä. Rauhanyhdistyksen toimialueeseen kuuluvat Vaasa, Vähäkyrö, Mustasaari, Laihia ja Isokyrö sekä ruotsinkieliset Närpiö, Korsnäs, Maalahti ja Vöyri. Vaasan alueella pidetään säännöllisesti myös ruotsinkielisiä seuroja.

## Lähteet
Kung Fu Panda: Showdown of Legendary Legends

**Kung Fu Panda: Showdown of Legendary Legends** on *[[Kung Fu Panda (elokuvasarja)|Kung Fu Panda]]* -sarjaan perustuva taisteluvideopeli. Se julkaistiin PlayStation 4, PlayStation 3, Xbox 360, Xbox One, Nintendo 3DS, Wii U ja Microsoft Windows.

## Pelin kulku
Peli muistuttaa paljon suositumpaa ''Super Smash Bros -''sarjaa. Tavoitteena on hyökätä muiden pelaajien kimppuun, nostaa heidän prosenttiosuuttaan ja sitten pudottaa heidät ulos ruudun ulkopuolella. Pelissä on erilaisia ​​tiloja, kuten ajastettu ottelu ja elämäottelu. Käytettävissä on monia esineitä. pelissä on "*Awesome moves"* eli superhyökkäyksiä jota toteutetaan vihollisten hakkaamisella.

## Hahmot
Pelissä on yhteensä 28 suosittua hahmoa *Kung Fu Panda* -sarjasta. Ensimmäiset 20 olivat saatavilla pelin julkaisun yhteydessä, ja loput kahdeksan olivat ladattavia hahmoja, jotka tulivat saataville ''Kung Fu Panda 3:''n julkaisun jälkeen. 

## Lähteet
*https://www.bandainamcoent.eu/news/2015/11/27/kung-fu-panda-showdown-of-legendary-legends-video-game-launches-today/5421

*https://web.archive.org/web/20170324080736/http://www.ireachcontent.com/news-releases/little-orbit-kicks-off-totally-epic-kung-fu-panda-showdown-of-legendary-legends-video-game-502402021.html
Nurmijärven rauhanyhdistys

**Nurmijärven rauhanyhdistys** on Nurmijärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen, joita järjestetään pääasiassa omalla toimitalolla Nurmijärven Perttulassa. 

Nurmijärven rauhanyhdistys on entinen Pankkila-kiinteistö, jonka Helsingin rauhanyhdistys hankki vuonna 1996. Nurmijärven rauhanyhdistys perustettiin vuonna 1999, jolloin rauhanyhdistykseen liittyi 160 jäsentä. Vuonna 2022 Nurmijärven rauhanyhdistyksellä oli yhteensä 490 jäsentä.

## Katso myös
* Uskonto Uudellamaalla
* Vanhoillislestadiolaisuus
* Suomen Rauhanyhdistysten Keskusyhdistys
* Nurmijärven seurakunta

## Lähteet
Razil Valejev

**Razil Ismagilovitš Valejev** (, ; 4. tammikuuta 1947 – 20. lokakuuta 2023) oli tataaritaustainen venäläinen valtiomies, kirjailija ja runoilija, Venäjän federaation kunnioitettu kulttuurityöntekijä (1997). Valejev toimi muun muassa Tatarstanin valtioneuvoston varapuheenjohtajana ja Tatarstanin kansalliskirjaston johtajana. Hän oli yksi tataarien Pen -järjestön perustajista. Valejevin kirjallisia töitä on käännetty muun muassa venäjäksi, kazakiksi, kirgiisiksi, persiaksi, arabiaksi ja turkiksi. Valejevin runouden pääteema on "kotimaa, luonnonsuojelu, huoli maailmankaikkeuden kohtalosta; Hänelle ominaista on korkea ideologinen henki ja romanttinen paatos".

Tatarstanin kansalliskirjaston johtaja Söyembikə Cihanşina (Сөембикә Җиһаншина) on Razil Wəlievin tytär.

## Teoksia
Runoja

* *Zəñgər Qabırçıqlar* (Зәңгәр кабырчыклар, 1971)
* *Yaşen tamırı* (Яшен тамыры, 1977)
* *Yədkər* (Ядкарь, 1987)
* *Qışqı uçaq* (Кышкы учак, 1994)
* *Xıyalıy Miyawbikə* (Хыялый Мияубикә, 1976)
* *Meçtatelnaya murlışka* (Мечтательная Мурлышка, 1976)
* *Qaytawaz qayda yəşi?* (Кайтаваз кайда яши?, 1994)

Novelleja

* *Yəşise kilə* (Яшисе килә, 1992)
* *Əydə barıyq, qızlar qarıyq* (Әйдә барыйк, кызлар карыйк, 1989)
* *İ maşina, maşina, citte minem başıma* (И машина, машина, җитте минем башыма, 1990) 

## Huomionosoituksia

* "Tataarien ASNT:n kunnioitettu kulttuurityöntekijä" (1990) 
* "Venäjän federaation kunnioitettu kulttuurityöntekijä" (1997) 
* "Tatarstanin tasavallan kansanrunoilija" (2011) 
* "Gabdulla Tukai -palkinto" (2007) 

## Lähteet
Marcella Sembrich

**Marcella Sembrich**, oik. **Prakseda Marcelina Kochańska**, (15. helmikuuta 1858 Wisnewczyk, Galitsia – 11. tammikuuta 1935 New York, Yhdysvallat) oli puolalainen oopperalaulaja, joka oli tunnettu myös pianistina ja viulistina. Hän esiintyi Dresdenin oopperassa 1878–1880, Lontoossa 1880–1883 ja Yhdysvalloissa 1883–1884. Sen jälkeen hän piti tukikohtana Berliiniä, josta hän teki esiintymismatkoja eri tahoille.

## Lähteet

## Aiheesta muualla